Diari Oficial de la Generalitat Valenciana


Sumari del DOGV 9890, del 11-07-2024 (2024/6798)

EXTRACTE de la Resolució de 5 de juliol de 2024, de la Direcció General de Formació, per la qual es convoquen subvencions per als programes formatius de qualificació bàsica de la Comunitat Valenciana per al curs 2024-2025.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9890

Data del DOGV
:   11-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6798

CVE
:   BEIV-U-5444-7159

Data del document
:   05-07-2024

Organisme emissor
:   Conselleria d'Educació, Universitats i Ocupació

Tipus de document
:   Extracte

Anàlisi jurídica

 Descriptors 

:   * ajuda pública
    * formació del professorat

BDNS (identif.): 773377.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l’extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/773377>

*Primer. Beneficiàries*

Podran tindre la condició de beneficiàries els sol·licitants que s’estableixen en la base 1.2 de l’Ordre 31/2022, de 13 de maig (ens territorials, mancomunitats i institucions sense ànim de lucre que estiguen degudament autoritzats per aquesta administració educativa per a impartir els programes formatius que se sol·liciten i sempre que complisquen els requisits exigits en l’Ordre de bases reguladores)

*Segon. Objecte i àmbit aplicable*

La resolució té per objecte concedir les subvencions destinades a ajudar a sufragar part de les despeses incorregudes en la impartició de programes formatius de qualificació bàsica de la Comunitat Valenciana per al curs 2024-2025 d’acord amb les bases reguladores.

*Tercer. Bases reguladores*

Es troben recollides en l’Ordre 31/2022, de 13 de maig, de la conselleria d’Educació, Cultura i Esport, per la qual s’aproven les bases reguladores de la concessió d’ajudes per a impartir programes formatius de qualificació bàsica, publicada en el *Diari Oficial de la Generalitat Valenciana*  núm. 9344 de 20.05.2022.

*Quart. Quantia*

1. Les subvencions que es convoquen tenen caràcter plurianual, atés que la seua realització comprén dos exercicis pressupostaris. Les ajudes convocades es financen amb càrrec al capítol IV de la línia pressupostària S0438 de l’aplicació pressupostària G0109.02.05. GE00000.422C00.4, amb els següents imports màxims:

a) El 30 % de la subvenció a concedir, s’anticiparà una vegada concedida la subvenció amb càrrec a l’exercici 2024 i amb un import màxim de 1.140.000 euros

b) El 70 % restant de l’import de la subvenció a concedir es lliurarà després de la justificació, amb càrrec a l’exercici 2025 per un import global màxim de 2.660.000 euros.

2. L’import màxim corresponent a 2025 quedarà condicionat a l’existència de crèdit adequat i suficient en la corresponent llei de pressupostos de la Generalitat per al mencionat exercici.

3. Tenint en compte l’import global màxim de 3.800.000 €, la quantia mínima de la subvenció serà de 38.500 € per als programes de modalitat ordinària, de 40.500 € per als de modalitat adaptada i la màxima per a les dos modalitats de 50.000 €. La concessió d’ajudes es realitzarà per ordre de major a menor puntuació, d’acord amb els criteris de valoració establits en les bases, assignant a cada programa formatiu sol·licitat la quantia individual mínima establida, fins a esgotar el crèdit pressupostari assignat; en cas de no esgotar el crèdit disponible amb les quanties mínimes, l’excedent es prorratejarà entre tots els programes a subvencionar, amb el límit de 50.000 €.

*Cinqué. Termini de presentació de sol·licituds*

Les sol·licituds es presentaran en el termini de 10 dies hàbils des de de l’endemà de la publicació de la resolució en el DOGV, de manera telemàtica a la seu electrònica de la Generalitat, accessible en la pàgina web <http://www.gva.es/es/inicio/procedimientos?id_proc=13497>

La convocatòria a què fa referència aquest extracte pot consultar-se en aquest diari i en la pàgina web <https://ceice.gva.es/es/web/formacion-profesional/normativa-especifica-entidades-subvencionadas>

  

València, 5 de juliol de 2024

Marta Armendia Santos

La directora general de Formació Professional